આપણે દક્ષિણ કોરિયન સ્ટાઇલની હિંસા પર પાછા આવીએ. ત્યાંના ફિલ્મમેકર્સ કશું છુપાવવામાં માનતા જ નથી. ગળું ચીરવું હોય, માથું કાપવું હોય, આંગળીઓને મૂળાની જેમ સમારી નાખવી હોય તો એ લોકો નિરાંતે લોહીના ફુવારા સાથે એ બધું આપણને બતાવશે. ઍક્ટર-પ્રોડ્યુસર જૉન એબ્રાહમ અને ડિરેક્ટર નિશિકાન્ત કામત એ કોરિયન ઍક્શનથી જ પ્રભાવિત થયા હોય એ ચોખ્ખું દેખાઈ આવે છે. અત્યંત તીક્ષ્ણ ચપ્પુથી શરીર પર જાણે શૂન-ચોકડીની રમત રમતા હોય એમ ત્રણ ઠેકાણે ભોંક્યા પછી ત્રણેયને જોડતો એક લાંબો-ઊંડો સળંગ કાપો પણ પાડે. માથા પર કુહાડી ફટકારે તો કેક પર મીણબત્તી ગોઠવી હોય એમ કુહાડી માથાની વચ્ચોવચ ફિક્સ કરવામાં આવે. જો તમને આવી હાડોહાડ હિંસક ખૂનામરકી જોવામાં મજા પડતી હોય તો ખ્ સર્ટિફિકેટવાળી ‘રૉકી હૅન્ડસમ’ના સેકન્ડ હાફમાં મજા પડશે.